કાયદો અને ન્યાય વિભાગના રાજ્યમંત્રી શ્રી પ્રદીપસિંહ જાડેજાએ જણાવ્યું હતું કે, રાજ્યના વિકાસમાં કાયદો-વ્યવસ્થા અને સલામતી મહત્વનું પાસું છે. રાજ્યમાં શાંતિ અને સલામતી વગર રાજ્યનો વિકાસ પ્રજા સુધી પહોંચી ન શકે. ગુજરાતની જનતાને સૌનો સાથ સૌનો વિકાસ સાથે સમાન ન્યાયના આધાર સાથે લોકોના ઘરઆંગણે ઝડપી ન્યાાય મળે, રાજય સરકારનો હેતુ રહેલો છે.રાજયમાં 249 તાલુકાઓમાં કોર્ટ મંજુર કરવામાં આવી છે. જેમાં 242 તાલુકાઓમાં કોર્ટ શરૂ થઇ છે. સાત તાલુકાઓમાં કોર્ટ શરૂ થશે.કાયદા મંત્રીએ રાજયમાં કાયદા વિભાગ માટે વર્ષ 2003-04 વર્ષમાં બજેટ રૂ.145 કરોડ હતું, જે વધીને આજે રૂા.1749 કરોડ થયું છે, હોવાનું પણ જણાવ્યું હતુ.